थॉमस गॉट्साल्क

थॉमस जोहान्स गॉट्साल्क (जन्म - 18 मई 1950) जर्मन के एक रेडियो और टेलीविजन के मेजबान और मनोरंजनकर्ता हैं। उन्हें कई वर्षों तक यूरोप के सबसे बड़े टेलीविजन शो  वेटन, दास..? की मेजबानी के लिए जाना जाता है जिसे उन्होंने 1987 और 2011 के बीच जर्मनी, ऑस्ट्रिया, स्विट्जरलैंड और दक्षिण टायरॉल में बड़ी सफलता दिलाई। 2015 तक वह हरीबो कन्फेक्शनरी के टेलीविजन विज्ञापनों में ब्रांड एंबेसडर भी थे।
आरंभिक जीवन
गॉट्साल्क का जन्म बामबर्ग, बवेरिया में हुआ। उनके पिता एक वकील थे। उन्होंने इतिहास और जर्मन भाषाशास्त्र का अध्ययन किया और अंत में प्राथमिक और माध्यमिक विद्यालयों के लिए एक शिक्षक के रूप में अपनी परीक्षाएँ दीं। हालाँकि, इसी दौरान उन्हें अपने असली व्यवसाय मनोरंजन का पता चला।

करियर
1971 से गॉट्साल्क ने बायरिशर रुंडफंक (बवेरियन ब्रॉडकास्टिंग) के युवा कार्यक्रम के लिए एक फ्रीलांसर के रूप में काम किया और 1973 में वह एक समाचार कार्यक्रम के एंकर बन गये। 1978 में रेडियो होस्ट के रूप में अपनी "उत्कृष्ट प्रतिभा" के लिए उन्हें कर्ट-मैग्नस-प्रीइस से सम्मानित किया गया। गॉट्साल्क ने 1977 में शुरू टीवी शो टेलेस्पीले की मेजबानी की। यह शो शुरुआत में बेयरिशर रंडफंक के टेलीविजन चैनल पर प्रसारित होने के बाद 1980 में राष्ट्रीय सार्वजनिक एआरडी चैनल में बदल गया। 
इसी वर्ष, गॉट्साल्क ने पहले जर्मन हिप हॉप समूह जीएलएस यूनाइटेड की स्थापना की और पहला जर्मन रैप गीत "रैपर्स ड्यूश" प्रस्तुत किया।

व्यक्तिगत जीवन
गॉट्साल्क ने 1976 में अपनी पत्नी थिया से शादी की। उनके दो बेटे है- रोमन और ट्रिस्टन एवं उनका एक पोता (जन्म 2010) भी है। 2019 में उन्होंने यह घोषणा की कि वह और थिया शादी के 43 साल बाद अलग हो रहे है।

सन्दर्भ

बाहरी कड़ियाँ

श्रेणी:1950 में जन्मे लोग
श्रेणी:जर्मनी के लोग